Document ID: 31996D0624

Odločba Komisije
z dne 17. oktobra 1996
o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov
(Besedilo velja za EGP)
(96/624/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjene z Aktom o pristopu Avstrije, Finske in Švedske, in zlasti člena 3 Direktive,
ker Odločba Sveta 79/542/EGS [2], kakor je bila nazadnje spremenjena z Odločbo Komisije 96/605/EGS [3], določa seznam tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov;
ker so organi v Argentini in Urugvaju predložili Komisiji zadovoljive podatke o zdravstvenem stanju in veterinarskih strukturah, odgovornih za kontrolo mesa divjih parkljarjev v obeh državah;
ker so organi Češke republike predložili Komisiji zadovoljive podatke o zdravstvenem stanju in veterinarskih strukturah, odgovornih za preprečevanje klasične prašičje kuge pri divjih prašičih;
ker je torej treba spremeniti Odločbo 79/542/EGS;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Prilogo k Odločbi 79/542/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 17. oktobra 1996

Labels: 3
17
5
6